BSC-LT/ACAData huggingface dataset:
[ca] Aquesta proposta va adreçada als/les estudiants del Segon Cicle de l'Ensenyament Secundari Obligatori (14-16 anys), així com als de l'assignatura de Didàctica del català de les Escoles de Mestres i està basada en la defensa de la llengua com un ésser viu, com a part d'un ecosistema exposat a la contaminació, a la degradació sistemàtica. S'empobreix el pensament de les persones i de la seua llengua al mateix temps que s'empobreix la relació amb la seua realitat (G. Janer, 1982). Tan empobrida és aquesta relació, que fins i tot els sentits, la forma de percebre la realitat està afectada per la degradació. L'objectiu de la proposta és aprofundir una mica aquest aspecte: treballar la percepció sensorial mitjançant el llenguatge. Cal recordar que escriure és un procés que es desenvolupa en el temps, a través del qual l'escriptor/a realitza diverses operacions recursives, i que per a què escriure puga ésser un instrument d'elaboració de coneixements és necessari que l'estudiant experimenti la tensió entre alguna cosa que vol dir i el llenguatge i la situació comunicativa que tenen les seues imposicions (Camps, 1990).

[en] This proposal is aimed at pupils studying the Second Cycle of Compulsory Secondary Education (14-16 year olds), as well as those studying the subject entitled Didactics of Catalan at teacher-training colleges. It is based on the defence of the language as a living being, as part of an ecosystem that is exposed to contamination and systematic degradation. As people's relationship with their reality becomes poorer, so does their thinking and their language (G. Janer, 1982). Indeed this relationship is so poor that even the senses and the way reality is perceived are affected by this degradation. The aim of the proposal is to look a little deeper into this aspect and to work on sensory perception through language. It must be borne in mind that writing is a process that takes place in time and in which the writer carries out several recursive operations. Thus, for writing to be an instrument for producing knowledge, students need to experience the tension that occurs between something they want to say and the language and communicative situation, which have their own impositions (Camps, 1990).
[ca] Des de la segona meitad del segle XIX i donada la possibilitat d'acabar en la prostitució–considerada com un mal inevitable–, la solució més apropiada va ser la creació d'una reglamentació específica per al seu control. L'origen d'aquesta reglamentació va ser la publicació del Reglamento para la represión de los escesos (sic) de la prostitución en Madrid –redactada en 1847– convertin-se en un model per altres ciutats del territori espanyol, encara que realment el començament es va produïr en 1854. Així, el mon del meretrici quedà subjecte a una estricta vigilància sanitària i policial. Aquest model, sobre principis de segle XX, començà a agonitzar davant les crítiques dels seus precursos (higienistes i metges) i davant la aparició de noves doctrines abolicionistes i feministes. Finalment, la prostitució va quedar derogada pel Decret del 28 de juny de 1935.

[en] From the second half of the 19th century onwards, the impossibility of finishing off prostitution –considered an inevitable evil–, became in a most appropriate solution which was the creation of a specific set of rules for its control. The origin of this set of rules was the publishing of the Reglamento para la represión de los escesos (sic) de la prostitución en Madrid–edited in 1847– turning into a model for other Spanish cities, although the start was initiated in 1854. Then, the prostitution's world was subject to a really strict, sanitary and police-controlled vigilance. This model started to agonize under the critics of his own forefathers (doctors and hygienists), adding the appearance of new feminist and abolitionists doctrines approximately at the beginning of the 20th century. Finally, prostitution remained repealed by "El Decreto" in the 28th of June 1935.
[ca] Es presenta una breu exposició d'alguns problemes fonamentals de la física quàntica que involucren aspectes filosòfics i epistemològics de la realitat física descrita per aquesta teoria. El principi d'indeterminació de Heisenberg, el de complementarietat de Bohr i l'experiment de "la doble escletxa" introdueixen l'aspecte més essencial de la teoria quàntica: el procés de mesura. L'experiment del "gat de Schrödinger" posa de relleu la paradoxal superposició quàntica d'estats que "col·lapsa", en mesurar el sistema, en un dels estats implicats en dita superposició. Finalment, es discuteix breument les implicacions de la teoria quàntica en dues àrees a la frontera del coneixement actual: la física de partícules i la computació quàntica.

[en] Basic issues of physics which involve philosophical and epistemological questions concerning physical reality are briefly examined in the light of quantum theory. The principles of uncertainly -Heisenberg- and complementarity –Bohr-, as well as the double slit experiment, introduce the most essential aspect of this theory, namely, the crucial role of the measurement process. The celebrated thought experiment of "Schrödinger cat" reveals the paradox of the quantum superposition of states which, by the mere act of measurement -observation-, "collapses" into one of the states involved in the said superposition. The paper ends with a brief discussion of the implications of quantum theory in two of the areas in the frontiers of knowledge, namely, particle theory and quantum computation.
[ca] Antecedents: S'ha demostrat que l'activitat física atura la progressió de la MPOC, prevé d'aguditzacions, millora la qualitat de vida i disminueix la mortalitat. L'objectiu d'aquest treball és identificar quins factors estan associats a major inactivitat en els pacients amb MPOC de Castelló de la Plana. Materials i mètodes: Es porta a terme un estudi observacional transversal multicèntric. S'avaluen el temps diari dedicat a fer activitat física, les quilocalories consumides, diversos factors antropomètrics i socioeconòmics, l'hàbit tabàquic, el tractament farmacològic, índexs de gravetat de malaltia, preguntes sobre qualitat de vida, el consell mèdic i la conscienciació sobre la importància de l'activitat. Resultats: La mostra inclou 30 pacients amb una edat mitjana de 69,33 (± 9,36) i un 80% d'homes. El 33,3% manifesta realitzar ≤30 minuts diaris d'activitat. La mediana de Minessota-setmana és 1890,5 kcal i la de Minessota-any 99075 kcal. La inactivitat s'ha associat amb major sensació de dispnea (p=0,004), puntuació més alta en l'índex CAT (p=0,046) i BODEx (p=0,047), major presència de símptomes depressius (p=0,013) i pitjor qualitat de vida (p=0,002). Conclusions: L'activitat física és un assumpte cardinal en la MPOC. Serà necessari portar a terme nous estudis per a confirmar les associacions suggerides pel nostre treball.

[en] Background: Physical activity has been shown to slow the progression in COPD, also prevent exacerbations as well as improve the quality of life and decrease mortality. The goal of this study is to identify which factors are associated with inactivity in patients with COPD from Castelló de la Plana. Materials and methods: A multicenter observational cross-sectional study is conducted. The variables evaluated are daily time spent doing physical activity, kilocalories consumed, anthropometric and socioeconomic factors, smoking habit, pharmacological treatment, disease severity indices, quality of life, medical advice and awareness of activity importance. Results: The sample includes 30 patients with an average age of 69.33 (± 9.36), and 80% of which are men. Over 33.3% states that they spend ≤30 minutes a day doing activity. The median of Minnesota-week is 1890.5 kcal and that of Minnesota-year is 99075 kcal. Inactivity has been associated with increased dyspnea (p = 0.004), higher CAT (p = 0.046) and BODEx (p = 0.047) scores, higher presence of depressive symptoms (p = 0.013) and worse quality of life (p = 0.002). Conclusions: Physical activity is a fundamental issue in COPD. New studies will be necessary to confirm the associations suggested in this project.
[ca] Es reivindica l'interès ambiental de las Salinas de Jaraguas. En aquesta zona s'han localitzat diverses espècies amb un gran valor de conservació. La preservació integral d'aquest territori és fonamental per a mantenir aquestes espècies, lligades molt íntimament a la presència d'aigua i sòls amb salinitat.

[en] The environmental interest of Salinas de Jaraguas is claimed. In this area several species with conservation value have been located. The comprehensive conservation of this territory is essential to maintain these species that are linked to the presence of water and soil salinity.
[ca] Reflexione sobre els drets humans i la pau en tres passos. Primer faig una breu desconstrucció-reconstrucció històrica i conceptual de la Declaració de 1948. Segon intente aquesta primera reconstrucció en el marc dels problemes filosòfics d'alguns filòsofs... d'Occident. Finalment revise alguns dels reptes i de les esperances dels drets humans per a la relació entre la pau local i la pau global.

[en] This is a three-stage reflection on Human Rights and Peace. Firstly there is an historical and conceptual deconstruction-reconstruction of the 1948 Declaration. The author then goes on to look at this first deconstruction in the framework of philosophical questions from some Western thinkers. Finally, he revises some of the challenges and hopes of Human Rights with respect to the reationship between local and global peace.
[ca] La producció novel·lística de Joan Francesc Mira (València, 1939) compta amb un element comú: la construcció de la identitat a través dels espais; l'autor aprofita l'espai urbà per dibuixar un mapa dels llocs que considera destacables per situar les accions alhora que, indirectament, persuadeix el lector. En el món de la didàctica resulta imprescindible permetre l'alumnat que experimente amb l'objecte del saber per tal d'aprehendre'l. D'aquesta manera, el que es planteja ací és treballar una part dels continguts de l'assignatura de Llengua i Literatura Valenciana amb una ruta literària aprofitant algunes de les obres de Mira que ho faciliten.

[en] A feature that the novels by Joan Francesc Mira (born Valencia, 1939) have in common is the building of identities based on spaces. Mira draws up a map of the urban spaces, with the action of his novels taking place in locations he considers noteworthy, which makes his fiction more convincing to the reader. In the field of didactics, it is essential to allow students to experiment with the object of knowledge in order to understand it. This paper proposes using Mira's writings for the teaching of the literary component of the subject "Valencian Language and Literature"
[ca] El tipus iconogràfic de la Verge de la Mercé, partint de tipus comuns a altres representacions marianes, es va concretant progressivament des de la fundació de l'Ordre de la Mercé en el segle XIII fins a les canonitzacions dels sants mercedaris en els segles XVII i XVIII. La Verge de la Mercé no presentarà un tipus iconogràfic definit fins que se'ns presente amb l'hàbit mercedari, cosa que no ocorre fins al segle XVI, de manera molt significativa després del Concili de Trent amb la publicació de les Cròniques i els relats hagiogràfics que definiran el tipus en gravats i retaules, quadres devocionals, que poblaran des d'eixe moment els monestirs mercedaris. En els processos d'independència hispanoamericans se'ns mostrarà una paradoxa, ja que l'advocació de la Verge de la Mercé i el seu tipus iconogràfic modificarà algun dels atributs de llibertadora, com patrona de les armes, dels insurgents i generala dels exèrcits.

[en] The iconographic type of Our Lady of Mercy, based on types common to other Marian representations, gradually took shape from the foundation of the Order of Mercy in the 13th century until the canonisations of the Mercedarian saints in the 17th and 18th centuries. The Virgin of Mercy did not present a defined iconographic type until she was presented to us in the Mercedarian habit, which did not occur until the 16th century. This occurred in a significant way after the Council of Trent with the publication of the Chronicles and hagiographic accounts that would define the type in engravings, altarpieces and devotional paintings that populated the Mercedarian monasteries from that time onwards. The invocation of Our Lady of Mercy and her iconographic type during the processes of Spanish-American independence resulted in a paradoxical modification of the attributes of the liberator, who was also the patron saint of arms, patron saint of the insurgents, and general of the armies.
[ca] Aquest article pretén fer un balanç de la tasca desenvolupada pel portal web Memòria de la presó de dones de Les Corts —www.presodelescorts.org— presentat en 2006, a Barcelona, per l'Associació per la Cultura i la Memòria de Catalunya (acme) i encara actiu. El text consta de dues parts. La primera descriu el projecte i el situa en l'àmbit de la història pública, la història digital i la història oral. La segona es refereix més concretament a les activitats realitzades durant tots aquests anys: des de les de difusió pedagò- gica —presentades en escoles i instituts— fins a les de participació ciutadana, amb la dinamització d'un procés participatiu de senyalització, actualment en marxa, que es materialitzaria en un futur monument a l'antic solar de la presó, al barri barcelonès de Les Corts.

[en] This article appraises the work carried out through the website Memòria de la presó de dones de Les Corts, (memories of Les Corts women's prison) —wwwpresodelescorts.org— which was created in 2006 in Barcelona by the Associació per la Cultura i la Memòria de Catalunya (Association for Catalan Culture and Memory, acme) and continues to this day. The first part of the paper describes the project within the framework of public history, digital history and oral history. In the second part we explore the activities it has developed during these years, from educational dissemination in secondary schools to citizen participation activities, including a participatory process initiative that aims to erect a monument sited in the Les Corts district of Barcelona.
[ca] Aquest article tracta sobre les tendències educatives actuals i els nous reptes que l'educació multilingüe planteja. Es presenta la situació lingüística actual a la gran majoria de centres educatius on vàries llengües coexisteixen dins i fora de l'aula. S'expliquen les diferents tendències educatives lligades al foment del multilingüisme, com ara la importància del manteniment de les llengües pròpies de l'alumnat,la incorporació de l'anglés a una edat primerenca i els nous enfocaments metodològics en l'ensenyament de llengües, com són els programes CLIL i EMI. S'exposa un nou paradigma emergent en el camp del multilingüisme, anomenat translanguaging, que adopta per primera vegada un enfocament purament multilingüe i incorpora la recerca avantguardista en adquisició de llengües addicionals i competència multilingüe. Es conclou amb una sèrie de valoracions sobre didàctica multilingüe i futures línies de recerca.

[en] This article deals with the current educational trends in multilingual education and the challenges they pose. It presents the current linguistic portrait in most of the educational centres where several languages coexist both inside and outside the classroom. Different educational trends related to the promotion of multilingualism are explained, such as the importance of the maintenance of first languages, the early introduction of English, and new language teaching approaches, like CLIL and EMI. We also describe an emerging new paradigm, known as translanguaging, which adopts a real multilingual perspective and includes recent research on the acquisition of additional languages and multilingual competence. Finally, some notes about multilingual didactics and future lines of research are proposed.
[ca] Aquest article analitza les fotografies premiades en els World Press Photo entre 2008 i 2013 sobre la crisi financera de 2008. Els nostres objectius se centren a analitzar la inci-dència d'aquest tema en el concurs, a examinar la representació que es realitza d'aquest tema formalment i discursivament, i a observar les diferències en la representació que es produeixen quan entra en joc la narrativa fotogràfica a partir de l'anàlisi de les dues moda-litats diferents que ofereix el concurs, la fotografia individual (single) i la sèrie (story). Els resultats constaten una baixa incidència d'aquest tema en el concurs y un predomini de la concepció de la representació com a espectacle, especialment en les imatges individuals enfront de les sèries, que aconsegueixen activar, a través de mecanismes narratius, una lectura més reflexiva de les imatges.

[en] This article analyses winning photographs on the 2008 financial crisis at the World Press Photo (WPP) Contest between 2008 and 2013. Our aim is to analyse the presence of this issue in the contest itself; its depiction in formal and discursive terms; and the differences in how it is depicted when a photographic narrative is involved, based on an analysis of two different classifications established by the WPP contest: the individual photograph ("single pictures") and the series ("stories"). The results show a low incidence of this issue in the contest, and a predominance of the idea of representation as spectacle, especially in the single pictures rather than the stories, which succeed in employing narrative strategies to elicit a more reflective reading of the images.
[ca] Per a comprendre la colossal densitat de la cultura dels Ports deMorella - fonamentada en un diàleg complex i atractiu entre patrimoni històric i geogràfic, i tensió entre tradició i modernitat- , es podia escoltar a Herbers durant els dies calorosos del juliol, fins a mitjan segle XX, la cobleta que informa sobre el pas cíclic i permanent del temps com a base per a la producció del blat i lafabricació del pa.

[en] In order to understand the immense cultural density of the Ports de Morella, on the basis of a complex and highly attractive dialogue between historical and geographic heritage and a certain tension between tradition and modernity, up until the mid-20th century, on the hot days of July in Herbers it was still possible to hear the couplet that provided information about the cyclical and permanent passing of time as the basis for the production of wheat and the manufacture of bread.
[ca] No podem ignorar que els drets humans són un producte històric i, per tant, la universalitat abstracta que comporten es troba condicionada per determinats factors imaginaris, simbòlics i narratius que cal fer palesos. En particular, diverses veus crítiques plantegen que s'ha de dur a terme una reformulació dels drets humans d'acord amb unes premisses que incorporen a la universalitat abstracta les tensions derivades de l'existència de la diversitat concreta. Una d'aquestes veus és la que sorgeix des de l'experiència i el lloc de les dones en el món. L'objectiu d'aquest article és fer visible i revestir d'autoritat l'experiència civilitzadora de les dones. L'experiència de les dones és una font d'idees i aspiracions que caldrà tenir-la en compte si busquem perfilar una concepció més completa i profunda dels drets humans.

[en] Human rights are a product of history. Therefore the idea of abstract universality is brought into question by particular imaginary, symbolic and historical elements which should be highlighted. Some critics propose that there is a need to reformulate human rights in such a way that the tensions occasioned by diversity are taken into account. Particular criticism has arisen from the experience and role of women in the world. The aim of this article is to show the civilising contribution of women's experience and to invest it with authority. The experience of women is a source of ideas and aspirations that must be considered in the search for a more complete and profound idea of human rights.
[ca] S'amplia el catàleg dels fòssils castellonencs amb 25 espècies. Es publica la llista completa amb tota la bibliografia de les descripcions respectives. Es completa amb informació addicional dels autors, figures, situació dels holotips i diversos aspectes de la descripció.

[en] We expan the fossil catalogue of Castellon with 25 new species. The complete list is pubilshed adding the bibliography of every descriptions, and with additional information about the authors, figures, holotype situation and various other aspects of the original description.
[ca] Durant les últimes dècades, l'anglès s'ha convertit en una llengua franca a nivell mundial en tot tipus de contextos empresarials i turístics, i els paisatges lingüístics d'Àsia reflecteixen bé aquest fenomen. Aquest article se centra en Tailàndia i la ciutat de Hat Yai, on es va compilar un corpus de 165 fotografies de ròtuls i altres textos escrits de la via pública. Aquests es van analitzar quantitativament amb la finalitat d'examinar les funcions de l'anglés en l'esmentat context, i també qualitativament, mitjançant un anàlisi multimodal, per tal d'observar la prominència visual del tailandés i l'anglés als textos multilingües. Els resultats demostren la importància de l'anglés, no només com a instrument de comunicació audiovisual internacional, sinó també com a llengua de prestigi i impacte mediàtic. A més a més, es van trobar trets lingüístics de l'anglés tailandés o Tinglish en alguns cartells, la qual cosa podria confirmar els inicis del desenvolupament d'una nova possible varietat emergent de l'anglés.

[en] During the last decades, English has become an international language in all kinds of contexts, including business and tourism, and Asian linguistic landscapes are a good reflection of this phenomenon. This paper focuses on Thailand and the city of Hat Yai, where a corpus of 165 public signs were collected. These were analysed quantitatively to discuss the functions that English performs in public domains, and also qualitatively, by means of a multimodal analysis, to observe the Thai and English prominence in the case of multilingual signs. The results show the importance of English, not only as an international communicative tool, but also as a language of prestige and media impact. Furthermore, some features of written Thai English or Tinglish were found in some signs, which may confirm the early stages of development of a possible new emerging variety of World Englishes.
[ca] La pandèmia de la COVID-19 ha provocat un trasbalsament de la societat mundial, ara més globalitzada que mai, amb conseqüències encara imprecises. El paper de la ciència com a referent social s'hi ha vist afectat en la mesura que se li demanen respostes que sovint no poden ser sinó provisionals i que generen contradiccions en la gestió de l'emergència sanitària(veure per a Brasil, Ortega i Orsini, 2020). Hem analitzat diverses estratègies argumentatives del discurs negacionista, així com també el debat entre la perspectiva liberal i lacomunitaristaa l'hora d'aplicar i justificar una gestió que ha generat conflictes entre els poders executius i els judicials. Aquesta problemàtica és examinada en un estudi de cas referit al confinament forçós d'estudiants a Mallorca l'estiu de 2021, que va suscitar controvèrsies mediàtiques.

[en] The COVID-19 pandemic has caused upheaval to the world society, now more globalized than ever, with consequences still unclear. The role of science as a social reference has been affected to the extent that it is asked for answers that can often be but provisional and that generate contradictions in the management of the health emergency. We have analysed various argumentative strategies of the denialist discourse, as well as the debate between the liberal and communitarian perspectives when applying and justifying a management that has generated conflicts between executive and judicial powers. This issue is examined in a case study referring to the forced confinement of students in Mallorca in the summer of 2021, which sparked media controversy.